Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I.	      Odhad dopadov na verejné financie

      Celková navrhovaná výška 14. doplnenia zdrojov Medzinárodného združenia pre rozvoj – IDA je 2.070.144 EUR (cca 80,388 mil. SKK)1 a mala by byť uhradená v troch rovnakých splátkach, prvá splátka vo výške 690.048 EUR splatná v SKK podľa aktuálneho výmenného kurzu ku dňu úhrady v roku 2006 (cca 26,796 mil. SKK)1 zo štátnych finančných aktív v roku 2006, druhá splátka vo výške 690.048 EUR splatná v SKK podľa aktuálneho výmenného kurzu ku dňu úhrady v roku 2007 (cca 26,796 mil. SKK)1 zo štátnych finančných aktív v roku 2007 a tretia splátka vo výške 690.048 EUR splatná v SKK podľa aktuálneho výmenného kurzu ku dňu úhrady v roku 2008 (cca 26,796 mil. SKK)1 zo štátnych finančných aktív v roku 2008. Uvedené príspevky sa klasifikujú ako naše vklady do medzinárodných finančných inštitúcií v rámci štátnych finančných aktív, a preto ich úhrada nebude mať vplyv na schodok verejného rozpočtu v danom období.

II.	Odhad dopadov na obyvateľstvo, hospodárenie podnikateľskej sféry a iných právnických osôb

Bez dopadov na uvedené subjekty.

III.	      Odhad dopadov na životné prostredie

Realizácia predloženého materiálu nemá žiadny vplyv na životné prostredie.

IV.	      Odhad dopadov na zamestnanosť  
 	      
      Nepredpokladá sa priamy vplyv na zamestnanosť.

V.	      Odhad dopadov na podnikateľské prostredie  
 	      
      Naša účasť na 14. doplnení zdrojov IDA zvýši preferencie slovenských podnikateľských subjektov aktívne sa zapájajúcich do medzinárodných súťaží o projekty financované z prostriedkov Združenia. 

______________________
1  kurz 31.03.2005:  1 EUR = 38,832 SKK